[image: ]

Referat styremøte 2023-02-14
Møtet satt: 20:11
Møtet hevet: 23:15

Til stede: Mathias Falch, Atle Christiansen, Vegard Sørebø, Anne-Lise Hektoen, Magne Brekke 
Fraværende: Per Elvestuen og Ida Weider Hagemo


1. Godkjenning innkalling og referat fra forrige styremøte
Vedtak: Godkjent

2. Status økonomi

Vegard har oversikt over kick-back og sender faktura til Intersport. Frivarer for årets sesong er fordelt. Undergruppene må kjøpe innen 15. desember.

Regnskap ble sendt til revisor 13. februar.

Totalt underskudd viser 1,3 millioner – budsjett var 340 000 i minus (avskriving kunstgress).
Mye skyldes KFY: Færre innbetalte treningsavgifter/lavere aktivitet akademi og noen avlyste camper. Noe høyere lønnsutgifter pga sykemeldinger i høst – har ikke fått NAV-refusjon ennå.
Noe høyere dommer- og kursutgifter enn planlagt.
Bane og strøm høyere enn ventet, og lavere inntekter hos årganger.

HIBAS og trafo er nå ført på KFY, men har med anleggsutvikling å gjøre og skal dekkes av Hovedstyret. Vegard endrer koststeder. Dette bedrer KFYs resultat noe.
Strømstøtte innvilget, bedrer resultatet til KFY og KFS for 2022 noe.

Håndball rundt 200 000 i minus 2022.
KFS lite overskudd.
Korsvollhytta har søkt og fått en del midler de ikke har brukt. 
Husstyret er omdøpt til Korsvollhallen i regnskapet, og har brukt 150 000 til stereoanlegg og styrkeromsdugnad m.m.

Hovedstyret går noe i pluss. Noe høyere inntekter på medlemmer og enkelte renter. Klubben har solid økonomi fortsatt. 
Håndball ca 1 million og KFS 400 000 i egenkapital, KFY står så å si uten egenkapital nå, men skal bygge det opp.

Budsjett:
Flere budsjett kom inn ganske sent, så Vegard har ikke fått satt sammen alt ennå. Alle må budsjettere i null.
Magne søker om støtte til inkluderingstiltak.
Mathias og Vegard har spurt kontrollkomiteen om møtedag.

Forslag til årsmøtet: Kontingent heves med 50 kr for enkelt- og familiemedlemskap fra 2024.

3. Status undergruppene (KFY, Håndball, KFS, Korsvollhytta, Unified)

Håndball:
Midt i sesongen, hadde arrangement for seksåringer for første gang –fikk testet hallen skikkelig med mikrofon og flagg – en suksess.
Dommerkurs inkludert.
God kioskinntekt.
Tilsvarende arrangement for åtteåringer i april.

KFY:
Unger vil fortsatt spille fotball, trenere er på plass.
Møte for årgangsansvarlige onsdag denne uka.
Regner med at alle lag fylles opp.

KFS:
Det trenes og spilles og humøret er på topp.

Unified:
Intet nytt.

Korsvollhytta:
Intet nytt.

Innebandy:
Koser seg i hallen.

4. Daglig leder
Status for søkere: 
Magne har sendt ut avslag til alle unntatt de fem som ble listet opp sist: Ole Anders Arntsen, Ingard Graffer, Rolf Børresen, Roar Sundbø og Bjørnar Skogvold.

Vi forsøker å avtale intervju med Roar og Bjørnar.

Oppgaver: Drift av hall og baner, informasjonsknutepunkt, søknader, sponsor, motor for arrangementer.

Finansiering er en utfordring. Trengs fort rundt 600 000 for 2023. Enkelte tilskudd holdes igjen: 200 000 (KFY), 150 000 (Håndball). Grasrotmidler justeres for KFS. Resten hentes i hovedstyret.

5. Hallen
Funker veldig bra sportslig.
Møbler er omsider sendt til bestilling, antatt levering rundt påske.
Bord og stoler til foajeen er etterlyst. 
Renhold – inkluderer det kiosk? Ifølge driftsavtale skal vi fylle på toalett- og tørkepapir, men ikke betale. Finnes per i dag ikke tørkepapir.
Flere avvik er meldt inn, deriblant deler av tribunekanten og skiltene over nødutgangene.  
Pensjonister m.fl. bidrar med vask av glass og tallerkener og setter det inn i skap.

Fordeling kiosk: Etter at siste håndballkamp er spilt er det naturlig at fotball overtar kioskdrift og bestemmer om det skal være inne eller ute m.m.

6. Forberedelse til årsmøtet
Årsmøtet er 21. mars.
Innkalling skal ut 21. februar.
1. mars årsberetninger og aktivitetsrapporter samles inn.
5. mars regnskap og budsjett inn.
7. mars alt publiseres.
Organisasjonskart – Magne ser på det.
Valgkomiteen får beskjed om å sjekke om alle på listene fortsatt er aktive. De sjekker også om lysløypa kan flyttes fra seniorgruppa til hyttestyret, ettersom begge grupper drives av mange av de samme menneskene. De spør også om seniorgruppa fortsatt vil velges på årsmøtet. 
Banestyret er for øvrig nå under KFY, Hallkomiteen er lagt ned. 

7. Eventuelt
- Etterlyser klubbemblem på hallen – Anne-Lise hører med BYM
- Fysioterapi på Økern – 15 prosent Korsvoll-rabatt – Anne-Lise gir henne tommel opp og ordner i Spond

